### 6.3. Supernova

#### 6.3.1. Oversyn

Figur 17.112. Eksempel på bruk av filteret

Det opphavlege biletet

Filter applied

Dette filteret lagar ei stor stjerne som kan minna om ei supernova. Filteret verkar både på gråtone- og RGB-bilete. Lysmengda avtar i høve til 1 : r der r er avstanden frå stjernesentrum (omvendt proporsjonal med avstanden).

#### 6.3.2. Slik slår du på filteret

Du har tilgang til dette filteret frå hovudmenyen via Filter → Lys og skugge → Supernova ….

#### 6.3.3. Innstillingar

Figur 17.113. Innstillingane for filteret «Supernova»

Forval, «Inngangstype», Klipping, Blandeinnstillingar, Førehandsvising, Flett samman filter, Delt vising

  | Notat
  Desse innstillingane er omtalte i Del 2, «Felles eigenskapar».

Senter X, Senter Y

  Du kan bruka innskrivingsboksane og setja vassrett (X) og loddrett (Y) koordinat for midtpunktet av supernovaen. Du kan også klikka og dra midtpunktet i førehandsvisinga.

Radius

  Dette er radius for senterområdet til supernovaen. Den øvre grensa ser ut til å vera uendeleg. Når du aukar verdien vert talet på sentrale kvite pikslar auka etter formelen r · r, (1, 4, 9, …), altså kvadratet av avstanden.

  Radius vert representert med ei vassrett linje med eit kryss i enden i førehandsvisinga. Du kan klikka og dra dette krysset for å endra radiusen.

Talet på stråler

  Her bestemmer du kor mange stråler (1-1024) supernovaen skal sende ut.

Tilfeldig kulør

  Tilfeldige fargestråler. Verdiane (0 til 360) ser ut til å vera på HSV-fargesirkelen.

Farge

  Klikk på fargeruta for å opna det vanlege fargedialogvindauget for å bestemma fargen på effekten.

  Det er også ein fargeplukkar. Når denne er vald, vert musepeikaren endra til eit kvadrat. Dette viser kor stor fargeprøven er. Du kan endra storleiken i vindauget for GEGL-operasjonar i verktøykassa.

Tilfeldig frø, Nytt frø

  Dette alternativet kontrollerer kor tilfeldig filteret skal vera. Du kan bruka feltet Tilfeldig frø for å leggja inn eit frø manuelt for slumpalgoritmen som vert brukt. Du kan også generera eit tilfeldig frø ved å trykkja på knappen Nytt frø. Viss det same tilfeldige frøet vert brukt i same situasjon, gjev filteret nøyaktig dei same resultata. Eit anna tilfeldig frø gjev andre resultat.

6.2. Lysglød |  | 6.4. Linserefleks

Report a bug in GIMP Report a documentation error