### 5.3. Relieff ("Emboss")

#### 5.3.1. Oversyn

Figur 17.58. Eksempel på bruk av filteret «Relieff»

Originalbiletet

Filteret brukt

Filteret omformar biletet eller utvalet slik at det liknar på eit relieff med humpar og hol. Lyse område vert løfta og mørke område vert senka. Du kan endra lyssetjinga.

#### 5.3.2. Slik slår du på filteret

Du har tilgang til dette filteret frå hovudmenyen via Filter → Forvrengingar → Relieff ….

#### 5.3.3. Innstillingar

Figur 17.59. Innstillingane for filteret «Relieff»

Forval, «Inngangstype», Klipping, Blandeinnstillingar, Førehandsvising, Flett samman filter, Delt vising

  | Notat
  Desse innstillingane er omtalte i Del 2, «Felles eigenskapar».

Reliefftype ("Emboss Type")
  Relieff ("Emboss")

    Dette endrar fargane i biletet til gråtoner og relieffet vert tydelegare, og ser ut som metall. Sjølv om biletet ser ut som gråtonar, vert ikkje fargemodusen endra. I dei fleste tilfella betyr dette at det vert verande i RGB, men du kan også bruka dette filteret på indekserte og gråtonebilete.

  Ruglekart (bevar opphavlege fargar) ("Bumpmap")

    Gjev ein mjuk relieffverknad i originalfargane.

Asimut ("Azimuth")

  Denne kontrollen bestemmer kva himmelretning lyset skal koma frå (0 - 360). Viss du går ut frå at sør er toppen av biletet, vert aust (0°) til venstre. Aukande verdiar går mot klokka.

Elevasjon ("Elevation")

  Elevasjon er høgda frå horisonten (0°) og i prinsippet opp til senit (90°), men her betyr det opp til den motsette horisonten (180°).

Djupn ("Depth")

  Ruglene vert høgare og hola djupare når Djupn vert auka.

5.2. Bruk linse |  | 5.4. Gravyr ("Engrtave")

Report a bug in GIMP Report a documentation error