### 4.3. Dokumentlogg

Figur 15.50. Dialogvindauget for dokumentloggen

Dette dialogvindauget opnar ei liste over dokument, dvs. bilete, du har opna tidlegare. Denne loggen er fyldigare enn han du får frå «tidlegare opna filer» i verktøykassen.

#### 4.3.1. Slå på dette dialogvindauget

Dette er eit dokkpanel som kan limast inn i andre dokkpanel. Sjå nærare om dette i Del 2.3, «Dialogvindauge og dokkpanel».

Du har tilgang til det:

- Frå hovudmenyen: Vindauge → Dokkpanel → Dokumentlogg.

- Frå fanemenyen i eit anna dialogvindauge ved å klikka på fana og velja Legg til fane → Dokumentlogg.

- Frå hovudmenyen via Fil → Opna tidlegare brukte → Dokumentlogg.

#### 4.3.2. Å bruka dialogvindauget for dokumentloggen

Ved hjelp av rulleknappen kan du bla deg gjennom alle bileta du har opna tidlegare.

Frå fanemenyen i dokumentloggen kan du velje mellom to ulike visingsformer: Vis som tabell, som viser bufferen i nettopp tabellform, og Vis som liste, som viser bufferane linje for linje der kvar linje viser ei førehandsvising av bufferinnhaldet, namnet og storleik i pikslar. Sjå i Del 2.3, «Dialogvindauge og dokkpanel» korleis du kan tilpassa førehandsvisinga.

| Tips
Tastekombinasjonen Ctrl + F opnar ei søkjefil. Sjå Vis som liste

Knappen Opna den valde oppføringa eller menyvalet Opna bilete på sprettoppmenyen for dialogvindauget kan brukast for å opna det valde bilete. Dersom du held nede Shift-tasten samstundes, vert biletet lyft opp og sett fremst på skjermen. Held du nede Ctrl-tasten samstundes med at du trykkjer på knappen, vert dialogvindauget «Opna biletet» opna.

Du kan bruka knappen Fjern den markerte oppføringa eller Slett oppføringa på sprettoppmenyen for dialogvindauget for å fjerna biletet frå logglista. Biletet vert berre fjerna frå lista over tidlegare opna bilete, ikkje frå lagringsmediet.

Bruk knappen Tøm heile filloggen eller kommandoen Tøm loggen i sprettoppmenyen for dialogvindauget for å fjerna alle filene frå loggen.

Bruk knappen Oppdater førehandsvisinga eller Oppdater førehandsvisinga på sprettoppmenyen for dialogvindauget dersom det er gjort endringar i biletet. Dersom du samstundes held nede Shift-tasten, vert alle førehandvisingane oppdaterte. Held du nede Ctrl-tasten medan du trykkjer på knappen, vert alle oppføringar som er forsvunne frå den oppførte adressa, og altså ikkje kan lastast inn på nytt frå dokumentloggen, fjerna.

##### 4.3.2.1. Sprettoppmenyen for dokumentloggen

Figur 15.51. Sprettoppmenyen for dokumentloggen

Oversyn

  Du kan få fram sprettoppmenyen for dokumentloggen ved å høgreklikka på ei fil i dialogvindauget for dokumentloggen eller ved å trykkja på fanemenyknappen og opna undermenyen Dokumentmenyen. Fleire av operasjonane er også tilgjengelege via knappar i dialogvindauget. Desse er dokumenterte ovanfor. Resten er lista opp nedanfor.

  Kopier biletadressa

    Kopier biletadressa. Kopierer stien til det valde biletet inn i utklippstavla.

  Vis i filhandsamaren

    Vis i filhandsamaren: opnar plasseringha av det valde biletet i standard filutforskar.

4.2. Biletdialogvindauget |  | 4.4. Dialogvindauget «Biletmalar»

Report a bug in GIMP Report a documentation error