### 5.17. Vind

#### 5.17.1. Oversyn

Figur 17.102. Eksempel på bruk av filteret

Originalbiletet

Filteret brukt

Vindfilteret kan brukast til å lage fartssløring, eller som eit generell sløringsfilter. Det som er karakteristisk for dette filteret, er at det finn kantar i biletet og «bles» ut tynne svarte eller kvite striper frå desse kantane. Sidan det er kantane som vert mest sløra når du fotograferer raske rørsler, kan dette filteret også brukast for å gje ein illusjon av rørsle.

#### 5.17.2. Slik slår du på filteret

Du har tilgang til dette filteret frå hovudmenyen via Filter → Forvrengingar → Vind ….

#### 5.17.3. Innstillingar

Figur 17.103. Innstillingane for filteret «Vind»

Grensesnittet er ganske enkelt. Du kan setja `Styrke` på vinden og ein `terskel`-verdi. `Terskel`-verdien avgrensar effekten til færre område av biletet. `Styrke` kontrollerer mengda av viund, så ein høg verdi vil teikna ein storm. Du kan også forsterka effekten ved å setja `Stil` til blåst, som vil gje noko tjukkare linjer enn vind.

Det er mogleg å stilla inn vinden berre i to retningar, anten venstre eller høgre. Du kan likevel kontrollera kva kant vinden skal koma frå ved å bruka verdiene «leiande» (i lo), «hengande» (i le) eller «begge». Fordi «leiande» lagar ein svart vind, vert rørslesløringa mindre truverdig enn «leiande», som lagar ein kvit vind.

Dei følgjande illustrasjonane er baserte på dette biletet:

Forval, «Inngangstype», Klipping, Blandeinnstillingar, Førehandsvising, Flett samman filter, Delt vising

  | Notat
  Desse innstillingane er omtalte i Del 2, «Felles eigenskapar».

Stil
  Vind

    Dette alternativet er det som gjev den beste suggestive rørsleeffekt. Spora er tynne.

  Blåst

    Dette alternativet prøver å foreslå ei utblåsing på grunn av ein eksplosjon. Spora er tykke.

Retning

  Du kan velja om vinden skal koma frå venstre eller frå høgre.

Påverka kant
  Leiande

    Fartsstripene vil byrje frå den kanten som vender mot vinden. Stripene vil såleis gå inn over biletobjektet og dra med seg fargane frå objektet.

  Fartsstriper

    Fartsstripene vil byrje frå den kanten som vender frå vinden.

  Begge

    Kombinerer begge effektane.

Grenseverdi

  Grensa for kva filteret skal oppfatta som ein kant i biletet. Dess høgare verdi dess færre kantar vert oppdaga.

Styrke

  Høgare verdiar forsterkar effekten.

Tilfeldig frø, Nytt frø

  Dette alternativet kontrollerer kor tilfeldig filteret skal vera. Du kan bruka feltet Tilfeldig frø for å leggja inn eit frø manuelt for slumpalgoritmen som vert brukt. Du kan også generera eit tilfeldig frø ved å trykkja på knappen Nytt frø. Viss det same tilfeldige frøet vert brukt i same situasjon, gjev filteret nøyaktig dei same resultata. Eit anna tilfeldig frø gjev andre resultat.

5.16. Drei og knip |  | 5.18. Persienne

Report a bug in GIMP Report a documentation error