### 6.37. Biletinformasjon

Menyvalet «Biletinformasjon» opnar eit vindauge med ein god del informasjon om det gjeldande biletet.

#### 6.37.1. Slå på kommandoen

- Du har tilgang til denne kommandoen på hovudmenyen via Bilete → Bileteigenskapar,

- eller med tastatursnarvegen Alt + Return.

#### 6.37.2. Innstillingar

Dialogvindauget inneheld tre ulike faner.

##### 6.37.2.1. Fana «Eigenskapar»

Figur 16.82. Fana «Eigenskapar»

Storleik i pikslar

  Viser kor mange pikslar høgt og breidt biletet er.

Utskriftstorleik

  Viser kor stort biletet vert som papirbilete i den gjeldande eininga. Dette er den logiske storleiken til biletet. Denne er avhengig av den fysiske storleiken på biletet og skjermoppløysinga.

Oppløysing

  Viser utskriftoppløysinga for biletet.

  | Notat
  Kva oppløysingseining som er bruk kan vera avhengig av kva type bilete du har importert. PNG-bilete som har sett oppløysinga, er kjende for å bruka metriske einingar, noko som betyr at du vil sjå pikslar/mm i dette høvet. SSjå også Del 6.23, «Utskriftformat».

Fargemodell

  Viser fargemodellen for biletet.

Presisjon

  Viser presisjonen for biletkodinga.

  Sjå også Del 6.7, «Undermenyen «Koding»».

Filnamn

  Viser filnamn og lagringsplass for biletfila.

Filstorleik

  Storleiken på biletfila.

Filtype

  Viser filformatet på biletfila.

Storleik i minne

  Viser kor mykje plass biletet og biletjournalen tar opp i minnet (RAM).

Angringar

  Viser kor mange gonger du har angra, og kor mykje plass dei tar i minnet. Du kan finna nærare informasjon om dette i dialogvindaugetangrelogg.

Gjentakingar

  Viser kor mange gjentakingar du har gjort og kor mykje plass dei tar i minnet.

Talet på pikslar, Talet på lag, Talet på kanalar, Talet på banar

  Bra tald!

##### 6.37.2.2. Fana «Fargeprofil»

Denne fana viser kva fargeprofil biletet er lasta inn i GIMP med.

##### 6.37.2.3. Fana «Merknad»

I denne fana kan du sjå og eventuelt redigera eventuelle merknadar til biletet.

6.36. Innstillingar for rutenettet … |  | 6.38. Undermenyen «Metadata»

Report a bug in GIMP Report a documentation error